b'\n_START_ARTICLE_\nSocijalna samoposluga\n_START_PARAGRAPH_\nSocijalna samoposluga je prikupljanje, skladi\xc5\xa1tenje i besplatna podjela hrane i drugih ku\xc4\x87anskih potrep\xc5\xa1tina, krajnjim siroma\xc5\xa1nim korisnicima._NEWLINE_Princip rada socijalne samoposluge je jednostavan. Korisnici stalne pomo\xc4\x87i Zavoda za socijalnu skrb i \xc4\x8dlanovi njihovih obitelji, a \xc4\x8desto puta i drugi siroma\xc5\xa1ni gra\xc4\x91ani, mogu se javiti voditeljima socijalnih samoposluga. Ulaze u evidenciju i dobivaju termin, kada da do\xc4\x91u u socijalnu samoposlugu po besplatnu hranu, higijenske potrep\xc5\xa1tine i sl., i ve\xc4\x87 dobivaju sljede\xc4\x87i termin kada ih ponovo \xc4\x8deka pomo\xc4\x87. U nekim socijalnim samoposlugama, mo\xc5\xbee se dobiti i mogu\xc4\x87nost besplatnih instrukcija za \xc5\xa1kolarce, besplatna pomo\xc4\x87 u ku\xc4\x87i te pomo\xc4\x87 u tra\xc5\xbeenju posla._NEWLINE_U travnju 2011. godine u Rijeci, otvorena je prva socijalna samoposluga u Hrvatskoj - "Kruh sv. Elizabete", s ciljem podjele osnovnih \xc5\xbeive\xc5\xbenih namirnica i higijenskih potrep\xc5\xa1tina za siroma\xc5\xa1ne, socijalno najugro\xc5\xbeenije gra\xc4\x91ane Rijeke i okolice. Kasnije su otvorene socijalne samoposluge u: Vinkovcima, Crikvenici, Vukovaru, Zagrebu, Karlovcu, Vara\xc5\xbedinu i drugim hrvatskim gradovima._NEWLINE_Prvu socijalnu samoposlugu u Hrvatskoj pokrenuo je Franjeva\xc4\x8dki svjetovni red iz Rijeke, a i u drugim hrvatskim gradovima, socijalne samoposluge vode \xc4\x8dlanovi Franjeva\xc4\x8dkog svjetovnog reda i Franjeva\xc4\x8dke mlade\xc5\xbei ili neke druge volonterske udruge.'